નવી દિલ્હીઃ એસસી-એસટી એક્ટમાં સુપ્રીમ કોર્ટના ચૂકાદાની વિરુદ્ધમાં શરૂ થયેલું દલિતોનું આંદોલન ઉગ્ર બન્યું છે. મીડિયા રીપોર્ટ અનુસાર, બીજી એપ્રિલે દલિતોના ભારત બંધના એલાનમાં હિંસા થવાથી 10 લોકોના મોત થયા હતા અને જાહેર મિલકતોને કરોડો રૂપિયાનું નુકસાન થયું છે. દલિતોનો આક્રોશ છે કે તેમના પર થતા જુલમ અને શોષણ સામે એટ્રોસિટી એક્ટ એક રીતે રક્ષણ આપે છે જેને સુપ્રીમ કોર્ટે નબળું પાડી દીધું છે. તેની સામેના વિરોધમાં દલિતોએ દર્શાવેલો ઉગ્ર રોષ તેમની તાકાત દર્શાવે છે. રાજકારણના ક્ષેત્રે જોઇએ તો દલિત વર્ગ એક મોટી રાજકીય તાકાત તરીકે ઊભરી આવ્યો છે.